CELEX: 32009R0295
Language: mt
Date: 2009-03-18 00:00:00
Title: Regolament tal-Kummissjoni (KE) Nru 295/2009 tat- 18 ta' Marzu 2009 rigward il-klassifikazzjoni ta’ ċerti oġġetti fin-Nomenklatura Magħquda

9.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 95/7
            
         REGOLAMENT TAL-KUMMISSJONI (KE) Nru 295/2009
   tat-18 ta' Marzu 2009
   rigward il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni Doganali (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tkun żgurata l-applikazzjoni b’mod uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri rigward il-klassifikazzjoni tal-oġġetti msemmija fl-Anness għal dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati ma’ kummerċ tal-oġġetti.
            
         
               (3)
            
            
               Skont dawk ir-regoli ġenerali, il-merkanizja msemmija fil-kolonna 1 tat-tabella mfassla fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmijin fil-kolonna 3 ta' dik it-tabella.
            
         
               (4)
            
            
               Huwa xieraq li jkun stiplulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri stipulati f'dan ir-Regolament huma f'konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   L-Artikolu 1
   L-oġġetti deskritti fil-kolonna 1 tat-tabella stabbilita fl-Anness għandhom ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
   L-Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tibqa’ tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Marzu 2009.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Tagħmir imqiegħed għall-bejgħ bl-imnut li jikkonsisti f’apparat diġitali li għandu l-għata ta’ barra tiegħu intiż biex jirreġistra u jirriproduċi ħsejjes u immaġini f’formati varji, u li kapaċi jirċievi dejta minn sorsi varji (pereżempju, riċevituri televiżivi bis-satellita, apparat awtomatiku li jipproċessa d-dejta, vidjokamera) u elementi varji bħal connector cables, CD-ROM, manwal, viti u tornavit.
                  L-apparat jinkorpora tavla b'ċirkwit stampat bl-elementi attivi u passivi (meħtieġa għar-reġistrazzjoni u r-riproduzzjoni tal-ħoss u tal-istampa) inkluż mikroproċessur.
                  Huwa mgħammar bl-interfaces li ġejjin:
                  
                              —
                           
                           
                              port għall-USB,
                           
                        
                              —
                           
                           
                              VGA, u
                           
                        
                              —
                           
                           
                              portijiet għall-awdjo u l-vidjo
                           
                        Huwa mgħammar ukoll b’buttuni tal-kontroll (power, play, pause, volume) u riċevitur infrared għar-remote control.
                  L-apparat huwa ddiżinjat biex jinkorpora hard disk.
               
               
                  8521 90 00 
               
               
                  Il-klassifikazzjoni hija determinata mir-Regoli Ġenerali 1, 2(a), 3(b) u 6 għall-interpretazzjoni tan-Nomenklatura Magħquda, Nota 1 mat-Taqsima XVI u mill-kliem tal-kodiċijiet NM 8521 , u 8521 90 00 .
                  Minħabba li l-apparat għandu l-elettronika kollha biex jitħaddmu l-funzjonijiet tal-intestatura 8521 , minbarra l-hard disk, u minħabba li dawn il-komponenti, anke fin-nuqqas ta’ hard disk, ma jistgħux jintużaw għal funzjonijiet oħrajn għajr għar-reġistrazzjoni u r-riproduzzjoni ta’ ħsejjes u immaġini, għandu jiġi kkunsidrat li għandu, permezz tar-Regola Ġenerali 2(a), il-karattru essenzjali ta’ prodott komplut u lest skont l-intestatura 8521 . Għaldaqstant il-fatt li l-apparat ma jinkorporax hard disk m’għandux jimpedixxi milli jkun ikklassifikat bħala prodott komplut u lest.
                  Il-klassifikazzjoni taħt l-intestatura 8522  bħala parti adattata għall-użu biss jew prinċipalment ma’ apparat tal-intestatura 8521  huwa għalhekk eskluż.
                  Għalhekk, l-apparat għandu jkun ikklassifikat taħt l-intestatura 8521  bħala apparat li jirreġistra jew jirriproduċi l-vidjo.
                  It-tornavit għandu jkun ikklassifikat mal-apparat, sabiex dan jintrama u jkun mantenut, permezz tan-Nota Addizzjonali 1 għas-sezzjoni XVI.